**OBRAZLOŽENJE POSEBNOG DIJELA FINANCIJSKOG PLANA**

**Tehničko veleučilište u Zagrebu-RKP 22427**

**Sažetak djelokruga rada proračunskog korisnika**

Tehničko veleučilište u Zagrebu (TVZ) je politehničko učilište koje pruža izobrazbu iz različitih struka, što daje priliku za vrlo precizno pozicioniranje prema zahtjevima tržišta rada. TVZ obrazuje inženjere i specijaliste iz područja elektrotehnike, graditeljstva, informatike, računarstva, strojarstva, mehatronike i najveće je veleučilište u RH s prosječnim brojem od 3.700 studenata.

Na Tehničkom veleučilištu u Zagrebu stalno je zaposleno 220 djelatnika, od čega je 150 profesora i asistenata, a više od 100 predavača dolazi s drugih visokoškolskih ustanova. Također priznati stručnjaci iz prakse honorarno sudjeluju u nastavi i radu. Iako je TVZ primarno okrenut izobrazbi struke, nastavno osoblje predvodi više od 20 stalno zaposlenih doktora znanosti s velikim i dokazanim znanstvenim i stručnim potencijalom.

Svake akademske godine bogatiji smo za više od 1.000 mladih i perspektivnih studenta koji se s uspjehom pridružuju velikoj alumni zajednici koja oblikuje inženjere više od 50 godina. Na stručne se studije svake godine upisuje preko 800, a na specijalističke oko 300 novih studenata, tako da ih trenutno aktivno studira više od 4.300. Svi se obrazuju za što konkretnija inženjerska zanimanja, uz izvrsno opremljenu računalno-laboratorijsku infrastrukturu koju danas čini preko 600 računala u više od 40 računalno opremljenih kabineta/učionica i 17 vrhunski opremljenih specijaliziranih laboratorija.

**A621148 Redovna djelatnost veleučilišta i visokih škola**

*Zakonske i druge pravne osnove:*

* Upute za izradu Prijedloga financijskog plana razdjela 080-Ministarstvo znanosti i obrazovanja za razdoblje 2023. – 2025.g.
* Zakon o proračunu (NN, br. 87/08, 136/12, 15/15, 144/21)
* Zakon o znanstvenoj djelatnosti i visokom obrazovanju (NN , br. 123/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o ustanovama (NN, br. 76/93, 29/97, 47/99, 35/08, 127/19)
* Pravilnik o proračunskim klasifikacijama (NN, br. 26/10, 120/13, 1/20)
* Kolektivni ugovor za znanost i visoko obrazovanje
* Strategija dugoročnog razvoja TVZ-a 2014.-2025.

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Plan 2024. | Plan 2025. | Indeks23./22.  |
| A621148Redovna djelatnost veleučilišta i visokih škola | 2.892.385 | 3.626.297 | 3.643.197 | 3.660.176 | 125 |

*Ova aktivnost/ projekt sastoji se od sljedećih elemenata/ podaktivnosti:*

 1. Financiranja rashoda za plaće

 2. Financiranja materijalnih prava zaposlenih

Ova aktivnost provodi se svake godine.

U razdoblju 2023.-2025. očekuje se porast na pozicijama ove aktivnosti, uslijed promjene Pravilnika o unutarnjem ustrojstvu i ustrojstvu radnih mjesta, pri čemu dolazi do povećanja koeficijenata na pojedinim radnim mjestima te samim time i povećanja prihoda i rashoda za plaće zaposlenih.

***Izračun financijskog plana:***

 *1. Element/ podaktivnost 1:*

 *Planirani broj zaposlenih u 2023.g. x iznos prosječne mjesečne plaće x 12 mjeseci + doprinosi za obvezno zdravstveno osiguranje =3.443.455,00 €*

 *Planirani broj zaposlenih u 2024.g. x iznos prosječne mjesečne plaće x 12 mjeseci + doprinosi za obvezno zdravstveno osiguranje=3.459.969 €*

 *Planirani broj zaposlenih u 2025.g. x iznos prosječne mjesečne plaće x 12 mjeseci + doprinosi za obvezno zdravstveno osiguranje=3.476.560,00 €*

 *2. Element/ podaktivnost 2:*

*Materijalna prava zaposlenih planiraju se u visini 182.842,00 u 2023.g., u 2024.g. 183.228,00 te u 2025.g. 183.616,00.*

**A622122 Programsko financiranje javnih visokih učilišta**

*Zakonske i druge pravne osnove:*

* Upute za izradu Prijedloga financijskog plana razdjela 080-Ministarstvo znanosti i obrazovanja za razdoblje 2023. – 2025.g.
* Zakon o proračunu (NN, br. 87/08, 136/12, 15/15, 144/21)
* Zakon o znanstvenoj djelatnosti i visokom obrazovanju (NN , br. 123/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Pravilnik o proračunskim klasifikacijama (NN, br. 26/10, 120/13, 1/20)
* Kolektivni ugovor za znanost i visoko obrazovanje
* Odluka o programskom financiranju javnih visokih učilišta u Republici Hrvatskoj u akademskim godinama 2018./19., 2019./2020
* Ugovor o programskom financiranju Tehničkog veleučilišta u Zagrebu u akademskim godinama 2018./19., 2019./2020., 2020./2021. i 2021./2022.
* Zakon o osiguravanju kvalitete u znanosti i visokom obrazovanju
* Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta
* Strategija dugoročnog razvoja TVZ-a 2014.-2025.

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Plan 2024. | Plan 2025. | Indeks 23./22. |
| A622122Programsko financiranje javnih visokih učilišta | 709.688 | 868.662 | 868.662 | 868.662 | 122 |

Ova aktivnost provodi se sukladno Ugovoru o programskom financiranju nastavne, znanstvene i umjetničke djelatnosti sklopljenim 2019.g. za naredno četverogodišnje razdoblje. Novi ugovor u trenutku izrade prijedloga financijskog plana nije sklopljen. Ugovorom su definirane dvije vrste financiranja: temeljno financiranje javnih visokih učilišta koje se temelji na broju redovnih studenata, te financiranje koje se temelji na rezultatima. Ciljevi programskog financiranja nastavne, znanstvene i umjetničke djelatnosti su:

* Relevantnost u odnosu na sadašnje i buduće potrebe tržišta rada te razvoja gospodarstva i društva, učinkovitost i internacionalizacija visokog obrazovanja
* Izvrsnost znanstvenog i umjetničkog rada
* Znanost, umjetnost i visoko obrazovanje kao pokretači promjena u društvu i gospodarstvu.

***Izračun financijskog plana:***

Sredstva programskog financiranja planiraju se za 2023.godinu u iznosu od 868.662,00 €, te također u istom iznosu za 2024.g. i 2025.g. sukladno Uputi Ministarstva znanosti i obrazovanja za limite programskog financiranja.

**A679094 Redovna djelatnost veleučilišta i visokih škola (iz evidencijskih prihoda)**

*Zakonske i druge pravne osnove:*

* *Zakon o znanstvenoj djelatnosti i visokom obrazovanju* *(NN , br. 123/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)*
* *Kolektivni ugovor za znanost i visoko obrazovanje*
* *Strategija dugoročnog razvoja TVZ-a 2014.-2025.*

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Plan 2024. | Plan 2025. | Indeks 23./22. |
| A679094 Redovna djelatnost veleučilišta i visokih škola (iz evidencijskih prihoda) | 3.344.860 | 3.393.719 | 2.919.902 | 2.919.902 | 101 |

Ova aktivnost provodi se svake godine.

U razdoblju 2023.-2025. očekuje se ostvarenje ciljeva sukladno Strategiji dugoročnog razvoja TVZ-a 2014.-2025

***Izračun financijskog plana:***

**Izvor-31 (Vlastiti prihodi)**

Vlastite prihode čine prihodi koji se ostvaruju obavljanjem poslova na tržištu i u tržišnim uvjetima, te ih je teško točno predvidjeti stoga se planiraju na osnovi ostvarenja iz prethodnih godina. Ova vrsta prihoda ostvaruje se najvećim dijelom obavljanjem sljedećih poslova: održavanje edukacija kroz centar za cjeloživotno obrazovanje (Net akademija), pružanje usluga vještačenja te raznim sponzorstvima vezanim za studentska natjecanja.

**Izvor-43 (Ostali prihodi za posebne namjene)**

Ova vrsta prihoda sastoji se od školarina studenata, a planirana je temeljem dosadašnjeg ostvarenja i planova o budućim upisnim kvotama, procjeni broja studenata koji će upisati više godine i visini školarine. Planiranim prihodima iz ovog izvora najvećim djelom predviđeno je financiranje rashoda za zaposlene, troškova zakupnine i najamnine i financiranje troškova vanjske suradnje obzirom da vanjski suradnici velikim djelom sudjeluju u izvođenju studijskih programa. No, u narednom periodu planira se i povećani rashod za nabavu laboratorijske, komunikacijske i računalne opreme te uredskog namještaja zbog opremanja zgrade na Borongaju.

 ***Prenamjena zgrade na Borongaju u Znanstveno-učilišnom kampusu Borongaj u Zagrebu***

Prenamjenom zgrade bi se izvršilo uređenje i privođenje konačnoj namjeni zgrade na Borongaju, objekt broj 75, u Znanstveno-učilišnom kampusu Borongaj u Zagrebu, Borongajska cesta 83g, sagrađena na kč.br. 1322/43, k.o. Peščenica, koja je Ugovorom o dodjeli nekretnine na korištenje broj: 41705/2017, Klasa: 372-01/16-01/03, Urbroj: 536-03-01-02/02-17-10 od dana 06.10.2017. godine dodijeljena na korištenje Tehničkom veleučilištu u Zagrebu, od strane Ministarstva državne imovine, za potrebe obavljanja znanstveno-nastavne djelatnosti.

*Aktivnosti koje bi se poduzele su sljedeće:*

*Na postojećim zgradama:*

 1. uređenje i zamjena krova,

 2. ugrađuje se sustav grijanja, sustav hlađenja ili klimatizacije nazivne snage do 30 kW,

 3. zamjenjuju vanjski i unutarnji prozori i vrata,

 4. dodaju novi unutarnji prozori, vrata i drugi otvori u ne nosivom pregradnom zidu,

 5. izvode sustavi i instalacije elektroničke komunikacijske mreže (kabelska mreža),

 6. namještanje prostora namještajem kako bi ispunilo svrhu.

*Na uređenju građevne čestice:*

1. postojeće građevine kao što je građenje staze, platoa i stuba oslonjenih cijelom površinom neposredno na tlo s pripadajućim rukohvatima.

Pokretanje postupka uređenja prostora, tj. izrade projekata i izvođenje radova unutar zgrade, na njenu oplošju, te na čestici predmetne građevine na Borongaju, a temeljem glavnih projekata usuglašenih sa zahtjevima čl. 3. Pravilnika o jednostavnim i drugim građevinama i radovima (NN 112/17, NN 34/18, NN 36/19, NN 98/19, NN 31/20), na način kojim bi se zgrada i njen okoliš u potpunosti uredili za potrebe izvođenja nastavnih aktivnosti Tehničkog veleučilišta u Zagrebu.

Preuređenjem objekta prvenstveno bi se riješili prostorni kapaciteti korisne površine od 2.500 m2 za potrebe obavljanja znanstveno-nastavne djelatnosti TVZ-a i rješavanju prostornih kapaciteta za obavljanje navedene djelatnosti njegovih studija:

1. Informatika,

2. Računarstvo,

3. Mehatronika,

4. Strojarstvo,

5. Digitalna ekonomija,

6. Digitalna forenzika.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Nove predavaone i laboratoriji za održavanje nastave*  | *Izgradnja i opremanje četiriju novih objekata.* | *Broj novouređenih predavaona i laboratorija*  | *0* | *Provedbena tijela, MZO, TVZ* | *10* | *14* | *16* |
| *Prenamjena u korisnu površinu za potrebe TVZ-a*  | *Uređenje i privođenje konačnoj namjeni prostora.* | *m2* | *0* | *Provedbena tijela, MZO, TVZ* | *1200* | *1500* | *2.500* |

**A679076 EU projekti veleučilišta i visokih škola (iz evidencijskih prihoda)**

*Zakonske i druge pravne osnove:*

* *Zakon o znanstvenoj djelatnosti i visokom obrazovanju (NN , br. 123/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)*
* *Erasmus međuinstitucijski sporazumi*

|  |  |  |  |  |  |
| --- | --- | --- | --- | --- | --- |
|  | Plan 2022. | Plan 2023. | Plan 2024. | Plan 2025. | Indeks 23./22. |
| A679076EU projekti veleučilišta i visokih škola (iz evidencijskih prihoda) | 50.658 | 54.416 | 31.286 | - | 107 |

**Izvor-52 (Ostale pomoći i darovnice)**

Na ovom izvoru se planiraju pomoći od ostalih subjekata unutar opće države uključivo i prijenose između proračunskih korisnika istog proračuna, te kod planiranja pomoći iz inozemstva koje proračunski korisnici dobivaju od inozemnih vlada i međunarodnih organizacija i koje se izvršavaju putem jedinstvenog računa državnog proračuna.

***Izračun financijskog plana:***

Prihodi iz ovog izvora planirani su na temelju pisane obavijesti o dodjeli sredstava Agencije za mobilnost i programe Europske unije, a tiču se programa Erasmus+. Ova aktivnost/projekt sastoji se od sljedećih podprojekata:

 Broj: 2020-1-HR01-KA107-077227- Mobilnost studenata i osoblja Tehničkog veleučilišta u Zagrebu

 Broj: 2021-1-HR01-KA131-HED-000004281 - Mobilnost studenata i osoblja Tehničkog veleučilišta u

 Zagrebu

 Broj: 2022-1-HR01-KA131-HED-000054498 - Mobilnost studenata i osoblja Tehničkog veleučilišta u

 Zagrebu

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Broj* *dolaznih**studenata* | *Udio dolaznih međunarodnih studenata (dolazna mobilnost studenata* | *student* | *35* | *40**(35)* | *45**(40)* | *50**(45)* |